ATENA

ATENA

Atena este zeita greaca a intelepciunii. Este una dintre cele mai renumite zeitati din Panteonul grecesc, renumele sau rasunand chiar si in zilele noastre. Originile sale sunt unele cat se poate de nobile si de faimoase. Este fiica lui Zeus si a lui Metis. Legendele afirma ca, din clipa in care a iesit din teasta tatalui sau, Zeus, a cucerit admiratia tuturor zeilor. Metis era considerata zeita atotcunoascatoare.

Cand a ramas insarcinata cu samanta lui Zeus, stapanul Olimpului a fost avertizat ca, daca i se va naste o fiica, aceasta va fi urmata de un baiat care il va detrona. In consecinta, Zeus a inghitit-o pe mama si, cand i-a venit sorocul, i-a cerut lui Hefaistos sa-i crape teasta. Din craniul sau a iesit Atena, gata inarmata care a scos un strigat de lupta care a zguduit cerul si pamantul. Din momentul in care a venit pe lume, Atena a fost considerata egala preputernicului sau tata. Insa pe cat de puternica si plina de forta era, pe atat de cumpatata in intelepciune. Este infatisata mereu stralucitoare si inarmata. Reuseste prin excelenta sa imbine dragostea pentru arta cu dragostea pentru intelepciune.

Desi era supranumita Parthenos, fecioara, Atena nu era o zeita virgina. Reprezinta prin excelenta unul dintre cele mai iubite simboluri ale curentului feminist. Nu se temea de barbati, se considera egala lor. Ii apara intotdeauna si isi masura puterile cu ei.